Waktu kang mlaku, anggawa kerajaan Majapahit terus mlaku ana ing malihe jaman. Ananging, malihe jaman mau ndadekake Majapahit kang gedhe, kondhang kawentar kaya ing jamane patih Gadjah Mada, mundhak dadi ilang amarga rawuhing Islam ing tlatah tanah Jawa.Salah sawijining Putra Prabu Kertabumi Raja Majapahit, yaiku Raden Patah kaangkat dadi Adipati ing Demak Bintoro. Nalika Raden Patah kaangkat dadi Adipati ing Demak, kerajaan Majapahit digempur dening Raja Girindrawardhana saking Kediri. Raja Majapahit mlajar ilang ora ngerti tindhak menyang ngendhi. Kabare Raja Majapahit kang dadi Bapak saka Raden Patah iku, tindhak ngungsi ing gunung Lawu ngantos pejahipun.